
ГОСПОДИН ПРЕДСЕДАТЕЛЯ                                                                                                                    НА ОБЩИНСКИ СЪВЕТ – КОСТИНБРОД  
Д – Р  АТАНАС ТЕНЕВ                                                                                                

ДО                                                                                                                                                            ОБЩИНСКИ СЪВЕТ – КОСТИНБРОД



ДОКЛАДНА ЗАПИСКА

АЛЕКСАНДЪР НЕНОВ
ЗА КМЕТ НА ОБЩИНА КОСТИНБРОД
съгласно заповед № РД-05-194/21.05.2026 г.



Относно: Предоставяне на  временен безлихвен заем на  „ОБЩИНСКИ ПРЕВОЗИ -КОСТИНБРОД“ ЕООД – дружество с 100% общинско участие.



УВАЖАЕМИ ГОСПОДИН ПРЕДСЕДАТЕЛ,
УВАЖАЕМИ ОБЩИНСКИ СЪВЕТНИЦИ,

В общинска администрация – Костинброд постъпи докладна записка с                                   вх. № 70.00-520/15.06.2026 г. от Михаил Геошев – управител на “ОБЩИНСКИ ПРЕВОЗИ - КОСТИНБРОД" ЕООД, ЕИК: 202039534, със седалище и адрес на управление в гр. Костинброд, общ. Костинброд, Софийска област, ул. „Охрид” № 1  относно предоставяне на временен безлихвен заем на дружеството.
“ОБЩИНСКИ ПРЕВОЗИ - КОСТИНБРОД "ЕООД е регистрирано като еднолично търговско дружество със 100% капитал – собственост на община Костинброд. Дружеството се явява правоприемник на активите на прекратеното общинско търговско дружество „НИВА КОМЕРС“ЕООД.
С докладната  записка е направено искане общински съвет - Костинброд, като едноличен собственик и принципал на търговското дружество да даде съгласие община Костинброд да предостави на същото безлихвен заем в размер на 60 000,00 (шестдесет  хиляди) евро.
В докладната записка изчерпателно и мотивирано са изложени основания за така направеното искане от значение за вземане на правилно, целесъобразно и законосъобразно решение от уважаемия общински съвет. 

Факт е, че изложените в докладната записка обстоятелства към настоящия момент са налице и визираното състояние  в развитието на икономическата дейност на дружеството е в резултат от посочените в същата докладна причини, които споделям.
  
В докладната записка от управителя на “ОБЩИНСКИ ПРЕВОЗИ - КОСТИНБРОД" ЕООД е посочен размер на искания безлихвен заем в размер 60 000,00 /шестдесет хиляди/ евро, който следва да бъде преценен, като обективно необходим за продължаване на желаната икономическа инициатива.

В този смисъл, считам, че така направеното искане от управителя на “ОБЩИНСКИ ПРЕВОЗИ - КОСТИНБРОД" ЕООД  следва да бъде уважено.

  Във връзка с гореизложеното и на основание чл. 21, ал. 1, т. 10, т 23 и ал. 2 от ЗМСМА и чл. 11, т. 18 от Наредба за реда учредяване и упражняване правата на община Костинброд в публични предприятия и търговски дружества с общинско участие в капитала, моля Общински съвет да приеме следното

Р Е Ш Е Н И Е:


1.Общински съвет Костинброд, дава съгласие Община Костинброд да предостави на “ОБЩИНСКИ ПРЕВОЗИ - КОСТИНБРОД" ЕООД – търговско дружество със 100% общински капитал заемообразно сума в размер на 60 000,00 ( шестдесет хиляди) евро със срок на погасяване в рамките на 36 месеца след изтичане на тригодишен гратисен период, считано от датата на сключване на договора за паричен заем.
2.Възлага на Кмета на община Костинброд в качеството му на разпоредител с бюджетни средства, да сключи договор за предоставяне на безлихвен заем в размер на 60 000,00 (шестдесет хиляди) евро при посочените в т.1 срок и условия за погасяване. 
            3.Упълномощава управителя на “ОБЩИНСКИ ПРЕВОЗИ - КОСТИНБРОД" ЕООД да сключи договор за паричен заем с Община Костинброд в размер на 60 000,00 ( шестдесет хиляди) евро при посочените в т.1 срок и условия за погасяване.  
          
               Приложение: Докладна записка с вх.№ 70.00-520/15.06.2026 г. от Михаил Геошев – управител на “ОБЩИНСКИ ПРЕВОЗИ - КОСТИНБРОД" ЕООД;


С уважение,

АЛЕКСАНДЪР НЕНОВ
зам. кмет на община Костинброд „О, МП, К, С, и СД, ОР, С и ЗКИН“
за Кмет на община Костинброд
съгласно заповед № РД-05-194/21.05.2026 г.

